TASCO แจงโรงกลั่น “มาเลเซีย” เดินเครื่องปกติ ยัน “น้ำมันดิบ” พอกลั่นถึงไตรมาส 2/64
TASCO แจงโรงกลั่น “มาเลเซีย” เดินเครื่องปกติ ยัน “น้ำมันดิบ” พอกลั่นถึงไตรมาส 2/64
24 พ.ย. 2563

นายชัยวัฒน์ ศรีวรรณวัฒน์ กรรมการผู้จัดการใหญ่ บริษัท ทิปโก้แอสฟัลท์ จำกัด (มหาชน) หรือ TASCO เปิดเผยว่า บริษัทฯ ขอแจ้งว่า ถึงแม้จะมีการยุติการจัดซื้อน้ำมันดิบจากประเทศเวเนซูเอลา แต่บริษัทฯไม่ได้ปิดโรงกลั่นในประเทศมาเลเซีย โดยยังมีปริมาณน้ำมันดิบคงคลังสำหรับโรงกลั่น เพื่อใช้ในการกลั่นได้จนถึงสิ้นไตรมาสที่ 2 ของปี 2564  ขณะนี้บริษัทฯ อยู่ในกระบวนการคัดเลือกน้ำมันดิบทดแทนและ/หรือ feedstock ในกรณีที่บริษัทฯ สามารถซื้อน้ำมันดิบทดแทนและ/หรือ feedstock ได้ บริษัทฯ จะดำเนินการแจ้งต่อตลาดหลักทรัพย์แห่งประเทศไทย ในเวลาต่อไป